text: سلطة الزعتر الأخضر و الجبنة البيضاء
text: #000003
text: وصفات تانية ممكن تعجبك
text: #000006
text: انا كتير بحبهاوبعملها مثلك بس بضيف بصلة صغيرة
  ورشة سماق شهيتني اروح وساويهاوالله يعيني على تنتيف اوراق الزعتر مرة تانية شكرا ياعسل
text: #000008
text: يا عيني اه اشقد بحب هالطبق وكل العائلة عندي كتير لذيذ وبيقبل بتاكلي ما بتشبعي الله يعطيك العافية منى على ترتيباتك اللي بتفتح النفس شكر ا لك صحيح متل ما سالتك الاخت سلاف عن الزعتر الاخضر افيدينا منشان انا كمان ماماتي تحضر لي ياه بتعرفي غربة ومو كل شي متوفراو من الصعب تعرفي كل شي ببلد غريب عنك انا بعتت الوصفة اللي ما وصلت اللي ارسلتها من شهر اعدت كتابتها وبعثتهاالبارحة على اتصل بنا يا ترى وصلت لانها تالث مرة بكتبها وبعتقد ان ما وصلتك خلص ما عاد عيدها لانها جننتني وانابعيد وبكتب عموما كله خير من ربنا وشكرا لك على اهتمامك
text: #000010
text: سلوفة هي الزعتر الأخضر ما بعرف احفظه الا بطريقتين , اما نشفه و اطحنه كل شوي بشويتها أو مع ليمون و مي و زيت بمرطبان , بس بالفريزر جربت مرة قام اسود كله و ما قدرت استفيد منه بشي :roll
text: #000014
text: و الله لو كنتي جنبي كنت بعتلك اطيب سلطة او يمكن كنت عملتها و عزمتك ناكلها مع بعض
text: #000015
text: ان شاء الله تعملي هل السلطة و تتزكريني لأن انا بحبها كتير كتير
  حفظ الزعتر متل ردي على سلاف , ما بعرف كيف ممكن ينحفظ بالفريزر من دون ما يسود او يتغير لونه :roll
text: #000016
text: بعد زمان القمر ما بان ,. يا ستي هنا و صحة على الكبة و المكدوس و البرغل بالبندورة , نقيتي اكلات كلها طيبة و ما بينشبع منها
text: #000018
text: أنا بعرف طريقة الزيت والليمون بس عم قلك يامنى هالطريقه عنجد تقولي هلأ قاطفتيه انا رح خلي ماماتسألي اللي بصفروه بسوريا وان شاء الله اذا زبط مع ماما وعرفت الطريقه يبقى ببعتلك ياها
  والله يخليلي ياكي يامنى والله كاني اكلت الصحن كله تسلميلي شو كلامك حلو وبيوصل للقب بسرعه
  هلا بما انه موسم الكمايه مابعرف اذا لسه موجوده بس كمان بتتفرز متل الشوكي مو هيك ؟؟؟سبحان الله هالحامل مابتفكر غير بالاكل
text: #000020
text: يا سلام على هالسلطة ما اطيبها وما اسهل طريئتها..
text: #000023
text: الصيف عالبواب واطيب شي بالصيف السلطات والحلويات والعصير :p
text: #000025
text: هي السلطة كتير طيبة منى بس أنا بعملها بطريقة تانية وهي:
  زعتر أخضر مغسول ومفروم
  جربيها ورح تدعيلي وممكن نعملها بدون البندورة والليمون بتعطي طعمة تانية كتير طيبة عالعشا مع الشاي أو بتنحط بخبزة وبتنعمل سخانة يمممي صدقيني رح تصير من الوصفات المفضلة عندك لأنه كل يلي داقوها عندي أخدوا الطريقة
text: #000029
text: عزيزتي منى بعتلك طريقة حفظ الزعتر الأخضر في الفريزر إن شاء الله تكون وصلت حتى تعم الفائدة ويستفيدوا منها الكل‎ ‎وهي طريقة مجربة ومضمونة لأني كل سنة بحفظ الزعتر الأخضر بهل طريقة أنا وكل يلي بعرفهن
text: #000031
text: طريقة حفظ الزعترالأخضر في الفريزر:يوضع وعاء ماء+ملعقة سكر على النار ويترك حتى يغلي ثم نضع كمية من الزعتر الأخضر في الماء لثانيتين ثم يرفع على مصفاة لدقيقة واحدة فقط ثم يعبأ وهو ساخن في كيس نايلون وعالفريزر فورآ أما إذا ترك حتى يبرد فسيصبح أسود اللون وهذا هو السر ثم توضع كمية أخرى من الزعتر وهكذا
text: #000033